**OPIS PREDMETU ZÁKAZKY**

**IDENTIFIKAČNÉ ÚDAJE**

Názov: **Rekonštrukcia cesty III. triedy č. III/2715 (oprava krytu vozovky a súvisiace práce) v úseku Zelené - Polianky v okrese Poltár**

Kraj: Banskobystrický

Okres: Poltár

Objednávateľ: Banskobystrický samosprávny kraj, Námestie SNP č. 23, 974 00 Banská Bystrica

**URČENIE STAVEBNÝCH PRÁC**

**Predmet stavby**

Vybraté úseky ciest vo vlastníctve BBSK.

**Druh stavby**

Stavebné úpravy ciest III. triedy, v zmysle výkazu výmer.

**Účel a ciele stavby**

Vyhotovením daných stavebných úprav sa odstráni nevyhovujúci a havarijný stav vozoviek v určených úsekoch.

**Umiestnenie stavby**

V zmysle priloženého výkazu výmer – príloha č. 2 súťažných podkladov

**Predpokladaná hodnota zákazky**

32 996,76 € bez DPH

**Lehota uskutočnenia.**

Do 30 dní odo dňa odovzdania staveniska. Podrobnosti v zmluve o dielo, ktorá je prílohou č. 1 súťažných podkladov

**Rozsah stavby**

Rekonštrukcia a zosilnenie cesty bude pozostávať z výmeny krytu vozovky v danom úseku. Frézovanie bude vyhotovené v celej výmere, za účelom zrovnania podkladu a zarovnania výśky vozovky s výškou existujúcej prídlažby. Krajnice po obidvoch stranách budú spevnené drveným kamenivom.

Špecifikácia prác:

Zapílenie asfaltu na hr. 50 mm začiatku a konca úseku

Čistenie vozovky-zametanie

Frézovanie s naložením a odvozom

Postrek spojovací

ACo 11-II s dovozom rozprestrením a zhutnením

ACL 16-II s dovozom rozprestrením a zhutnením

Postrek infiltračný

Asfaltová zálievka pracovných spojov

Spevnenie krajníc kamenivom drveným hr. 100mm x 500mm po obidvoch stranách

Špecifikácia a množstvo prác podľa výkazu výmer:

Viď príloha č. 2 súťažných podkladov – výkaz výmer.

**POŽIADAVKY**

Vzdialenosť obaľovacej súpravy od každého vybratého úseku (ktorý je predmetom zákazky) nesmie byť vyššia ako 60 km, resp. pri časovom vyjadrení nesmie doprava asfaltových zmesí trvať viac ako 90 minút, resp. teplota asfaltovej zmesi pri pokládke musí spĺňať minimálne požadované hodnoty podľa príslušných noriem (STN EN 13108-1, STN EN 13108-2, STN 73 6121).

Pokládka obrusnej vrstvy krytu.

Pred pokládkou obrusnej vrstvy na druhej polovici cesty sa nanesie na pozdĺžnu hranu už hotovej vrstvy pružná asfaltová zálievka.

Na priečnych pracovných škárach sa zrealizuje dodatočná pružná asfaltová zálievka – vyfrézuje sa drážka 10/20, vyčistí sa, napenetruje a zaleje.

Pri napojeniach nespevnených ciest a priľahlých plôch sa výškový rozdiel upraví rozprestretím a zavalcovaním odfrézovaného materiálu (keď už bude k dispozícii) v rozsahu potrebnom na plynulý prechod na jestvujúcu napájanú komunikáciu.

Odfrézovaný materiál je možné po zhodnotení recykláciou kamenivom fr. 4-8 použiť ako druhotnú surovinu na zásyp krajníc.

Napojenie asfaltových komunikácií je nutné uvažovať v ponuke, resp. riešiť potiahnutím obrusnej vrstvy do pripájajúcej sa komunikácie v dĺžke cca 2 – 4 m (prípadne podľa potreby). V mieste napojenia na jestvujúci kryt sa zrealizuje zafrézovanie na hrúbku nového krytu, t. j. 50 mm, pre zabezpečenie plynulého prechodu.

V miestach s frézovaním vozovky bude potrebné stanoviť aj osobitnú receptúru recyklácie, nakoľko v rozfrézovanom materiáli môže chýbať asfaltová zložka.

Kvalita frézovacích prác musí vytvoriť predpoklad dobrého spojenia nových vrstiev s podkladom, zabezpečiť rovinatosť s minimálnymi odchylkami hrúbky novej vrstvy a rešpektovať požiadavky ochrany životného prostredia (zametanie s odsávaním a kropením), čistenie kútov pozdĺžnych a priečnych spojov. Rovinatosť podkladu musí byť zabezpečená v súlade s STN 73 6121 pre pokládku hutnených asfaltových zmesí.

V jednotkovej cene za frézovanie je zahrnutý odvoz a likvidácia vyfrézovaného materiálu. V prípade záujmu BBRSC zhotoviteľ uloží vyfrézovaný materiál na verejným obstarávateľom určenej skládke (na najbližšom stredisku Banskobystrickej regionálnej správy ciest, a.s.), pokiaľ nebude dohodnuté inak. Všetky náklady súvisiace s odvozom a zložením vyfrézovaného materiálu na určenom mieste znáša uchádzač (zhotoviteľ).

Verejný obstarávateľ (objednávateľ) požaduje od uchádzača (zhotoviteľa stavebých úprav), aby pokládka asfaltových zmesí bola vyhotovená v súlade s STN 73 6121. Pokládka bude vyhotovená po aplikovaní spojovacieho postreku podľa STN 73 6129.

Spojovací postrek sa nanesie tesne pred položením novej asfaltovej vrstvy, a to len na tú časť vozovky,

kde sa bude bezprostredne nanášať asfaltová vrstva. Vykonanie spojovacieho postreku bude povolené po prehliadke stavu podkladu a po rozhodnutí o prípadných lokálnych úpravách podľa pokynov stavebného dozora.

Nová vrstva musí zachovať únosnosť vozovky a vytvoriť parametre povrchu zodpovedajúce kategórii a zaťaženiu komunikácie: rovinatosť, protišmykové vlastnosti, zachovanie pozdĺžneho sklonu, homogénny, celistvý vzhľad povrchu.

Práce budú realizované za premávky po polovici vozovky na jazdnom pruhu susediacom s opravovaným pruhom, usmernením premávky dočasným dopravným značením. V prípade potreby bude premávka regulovaná náležite poučenými osobami. Premávka môže byť po položenej asfaltovej vrstve uvoľnená až po jej riadnom dohutnení a vychladnutí na teplotu najviac 40 °C. Po položenom postreku sa stavenisková premávka može pohybovať hneď po vyštiepení emulzie a odparení vody.

Záchytné bezpečnostné zariadenia realizovať v zmysle TP 1/2005 a súvisiacich STN, EN (STN EN 1317-2, pr EN 1317-5).